**ΠΑΡΟΥΣΙΑΣΗ ΤΗΣ ΟΜΑΔΑΣ ALIMODYNAMICS**

 Η ομάδα AlimoDynamics ενημέρωσε τον **Αντιδήμαρχο Αλίμου, κ. Διαμαντή Στέφανο και την κ. Μιτσού, δημοσιογράφο του Alimos Online** σχετικά με την ομάδα τους σκοπούς και τους στόχους της.

 Ο κ. Διαμαντής και η κ. Μιτσού εντυπωσιάστηκαν από τον ενθουσιασμό των μελών της ομάδας, τους στόχους και τα όνειρα τους, τη συγκρότηση τους, την υπευθυνότητα και την εργατικότητα τους και υποσχέθηκαν να στηρίξουν την  ομάδα AlimoDynamics, για να φτάσει στον τελικό στόχο.

Η συνάντησή μας είναι αναρτημένη στο [Alimos Online](http://www.alimosonline.gr/18307-alimosdynamics-%CF%84%CE%BF-2%CE%BF-%CE%BB%CF%8D%CE%BA%CE%B5%CE%B9%CE%BF-%CE%B1%CE%BB%CE%AF%CE%BC%CE%BF%CF%85-%CF%83%CF%84%CE%BF%CE%BD-%CE%B4%CE%B9%CE%B1%CE%B3%CF%89%CE%BD%CE%B9%CF%83%CE%BC%CF%8C-%C2%ABf1-in-schools%C2%BB).

 **ΔΕΛΤΙΟ ΤΥΠΟΥ**

 Την **Τετάρτη 21 Φεβρουαρίου 2018** πραγματοποιήθηκε **στο γραφείο του Δημάρχου Αλίμου, κ. Ανδρέα Κονδύλη συνάντηση του Δημάρχου με εκπροσώπους των μελών της ομάδας AlimoDynamics, Χαΐνη Γιάννη, Αυγερόπουλο Βασίλη, Κολυρόπουλο Γρηγόρη και Πίκουλα Δανάη από το πρόγραμμα "F1 in Schools",με δύο μέλη της ομάδας που εργάζεται για την κατασκευή ρομπότ, προκειμένου να συμμετάσχει στον διαγωνισμό Ρομποτικής WRO, τον Γιώργο Σαμωνά και Στέλιο Σταυροπιερράκο, καθώς και τον καθηγητή Καλογεράκο Πέτρο και τη Διευθύντρια, κ. Ρομποτή Σταματία.**

 Στη συνάντηση η **ομάδα AlimoDynamics** παρουσίασε τα μέλη και τον τρόπο οργάνωσης της, τους στόχους και τα όνειρά της.

 Στη συνέχεια παρουσίασε και η ομάδα από το πρόγραμμα **"Ρομποτική"** τη δουλειά της, το σημείο στο οποίο βρίσκεται και τον στόχο της για τον **διαγωνισμό Ρομποτικής WRO,** που θα διεξαχθεί στις 4 Μαρτίου 2018.

 **Ο κ. Δήμαρχος ενθουσιάστηκε. Ο λόγος των παιδιών τον εντυπωσίασε και τον συγκίνησε. Υποσχέθηκε στήριξη σε επικοινωνιακό και υλικό επίπεδο.**

 **Άμεσα πρόσφερε για τους μαθητές του προγράμματος  "F1 in Schools" ένα laptop, για να εργάζονται.**

 **Τον ευχαριστούμε θερμά για την υποστήριξη που μας προσφέρει.**

Η Σχολική Κοινότητα του 2ου Γενικού Λυκείου Αλίμου